Hendes dansk-norsk-svenske hær mødtes med Albrechts svensk-mecklenburgske styrker nær [[Falköping]] i [[Västergötland]] 24. februar 1389. Margrete selv ventede i stor spænding på [[Varberg Fæstning|Varberg slot]] i [[Halland]]. Nok var hun regent, men hun kunne ikke som en konge personligt tage del i kampen. Albrecht og hans søn deltog derimod begge, og begge kom de til at dele skæbne med store dele af deres hær, som blev overvundet og tilfangetaget. Da budskabet om sejren i [[Slaget ved Åsle|slaget]] nåede Margrete i Varberg, brød hun op og rejste til den sydnorske fæstning [[Bohus fæstning|Båhus]], hvor hun modtog sin fangne modstander. Sagn og traditioner vidste siden hen at berette om dette dramatiske møde mellem den ydmygede og lænkede konge, der hånende havde kaldt Margrete for kong Bukseløs og sendt hende en hvæssesten, som hun kunne skærpe sine synåle på i stedet for at gå i krig, som om hun var et mandfolk.<ref name=":7">[[Steffen Heiberg|Heiberg, Steffen]] (2001/2004). ''Danske Dronninger i tusind år'', [[Gyldendal|Gyldendals Forlag]], side 177</ref>
Historie Biblioteks-_og_informationsvidenskab Tidligere_riger,_stater,_protektorater,_kolonier_og_lande